section_heading: Povijest
paragraph_text: Dolina Kadiša s brojnim špiljama je služila kao sklonište i nekropola još od paleolita, te se npr. u špilji Aassi Hauqqa pronašli dokazi o uporabi od paleolita, ali i tijekom starog Rima i srednjeg vijeka. Za vrijeme ranokršćanstva ona je služila za zbjeg kršćana u potrazi za osamom, te znanstvenici vjeruju da je služila kao vjerska pustinja od najranijih vremena kršćanstva. Mnoge kršćanske zajednice su tu pronašle utočište, kao što su Maroniti (libanonski katolici), Jakobiti (sirijski pravoslavci), Melkiti (grčki pravoslavci), Nestorijanci, Armenci, pa čak i Etiopljani. Također su je često koristili i muslimanski mistici, sufiji, za meditaciju i osamu.